Η σχέση της μετατραυματικής ανάπτυξης, της κοινωνικής υποστήριξης και της ψυχικής προσαρμογής σε πρώην καρκινοπαθείς
Creators: name: Βυθούλκας, Παναγιώτης Κωνσταντίνου
Publisher: name: Aristotle University of Thessaloniki
Year: 2017
Subjects: Μετατραυματική ανάπτυξη
Κοινωνική υποστήριξη
Ψυχική προσαρμογή
Post-traumatic growth
Social support effectiveness
Psychological adjustment

description: Σκοπός της παρούσας έρευνας ήταν να εξεταστεί η σχέση ανάμεσα στη μετατραυματική ανάπτυξη, στην αίσθηση του ατόμου, κατά την περίοδο της ασθένειας, ότι η κοινωνική υποστήριξη που του παρέχεται ταιριάζει στις ανάγκες του (κοινωνική υποστήριξη) και στην ψυχική προσαρμογή στο παρόν, σε άτομα που έχουν νοσήσει από καρκίνο. Επίσης, διερευνήθηκε η διαμεσολάβηση των διαστάσεων της μετατραυματικής ανάπτυξης (η βελτίωση των διαπροσωπικών σχέσεων ως αποτέλεσμα της εμπειρίας της ασθένειας, η αίσθηση ότι υπάρχουν νέες δυνατότητες, η αίσθηση απόκτησης μεγαλύτερης προσωπικής δύναμης, η μεγαλύτερη εκτίμηση της ζωής και η πνευματικότητα) στη σχέση των επιμέρους διαστάσεων της κοινωνικής υποστήριξης (συναισθηματικής, πρακτικής και πληροφοριακής) και της ψυχικής προσαρμογής στο παρόν (θετικά συναισθήματα και ψυχική δυσφορία). Τέλος, εξετάστηκε η σχέση του μεγέθους του κοινωνικού δικτύου κατά την περίοδο της νόσου με τις διαστάσεις της μετατραυματικής ανάπτυξης και της ψυχικής προσαρμογής στο παρόν. Η έρευνα απευθυνόταν σε άτομα που κατά το παρελθόν είχαν διαγνωστεί με καρκίνο και πλέον έχουν θεραπευτεί. Η συλλογή των δεδομένων έγινε είτε ηλεκτρονικά μέσω κοινωνικών δικτύων, είτε διά ζώσης σε σύλλογο καρκινοπαθών (Ν=89). Τα αποτελέσματα έδειξαν ότι συγκεκριμένες διαστάσεις της μετατραυματικής ανάπτυξης (η βελτίωση των διαπροσωπικών σχέσεων ως αποτέλεσμα της εμπειρίας του καρκίνου, η αίσθηση ότι υπάρχουν νέες δυνατότητες, η αίσθηση μεγαλύτερης προσωπικής δύναμης και η μεγαλύτερη εκτίμηση της ζωής) σχετίζονται με τα θετικά συναισθήματα αλλά όχι με την ψυχική δυσφορία. Οι ίδιες διαστάσεις της μετατραυματικής ανάπτυξης βρέθηκε ότι σχετίζονται με την κοινωνική υποστήριξη (συναισθηματική, πρακτική και πληροφοριακή) όταν αυτή ταιριάζει στις ανάγκες του ασθενούς. Επιπλέον, η κοινωνική υποστήριξη (συναισθηματική, πρακτική, πληροφοριακή), φαίνεται ότι σχετίζεται θετικά με τα θετικά συναισθήματα και αρνητικά με την ψυχική δυσφορία. Αντίθετα, δε βρέθηκε σχέση ανάμεσα στο μέγεθος του κοινωνικού δικτύου και στη μετατραυματική ανάπτυξη ή την ψυχική προσαρμογή. Τέλος, η αίσθηση του ατόμου ότι είναι πιο δυνατό και ότι έχει αποκτήσει νέες δυνατότητες, καθώς και η μεγαλύτερη εκτίμηση της ζωής διαμεσολαβουν στη σχέση της κοινωνικής υποστήριξης την περίοδο της ασθένειας και των θετικών συναισθημάτων στο παρόν. Ειδικά για την πληροφοριακή κοινωνική υποστήριξη βρέθηκε ότι η αίσθηση του ατόμου ότι βελτιώθηκαν οι διαπροσωπικές σχέσεις του διαμεσολαβεί τη σχέση της με τα θετικά συναισθήματα στο παρόν. Σε γενικές γραμμές, τα αποτελέσματα δείχνουν ότι η παροχή κοινωνικής υποστήριξης που το άτομο θεωρεί ότι ταιριάζει στις ανάγκες του σχετίζεται τόσο με τη μετατραυματική ανάπτυξη, όσο και με την καλύτερη ψυχική προσαρμογή μετά την ασθένεια. Αντίθετα, το μέγεθος του κοινωνικού δικτύου που το άτομο έχει στη διάθεσή του την περίοδο της ασθένειας, δε φαίνεται να παίζει κάποιο θετικό ρόλο. Τα ευρήματα αυτά ερμηνεύονται με βάση τη θεωρία των Tedeschi και Calhoun (2004) για τη μετατραυματική ανάπτυξη και το πολυδιάστατο μοντέλο των Rini και Dunkel-Schetter (2010) για την κοινωνική υποστήριξη. Τα ευρήματα μπορούν να χρησιμοποιηθούν για τον καλύτερο σχεδιασμό των ψυχοθεραπευτικών παρεμβάσεων και υποστήριξης των καρκινοπαθών, τόσο από το επιστημονικό προσωπικό, όσο και από τους σημαντικούς άλλους
description: The purpose of this study was to examine the relationship between post-traumatic growth, effectiveness of received social support (SSE) at the time of the illness, and psychological adjustment at present, in cancer survivors. In addition, we explored whether aspects of posttraumatic growth (improvement of interpersonal relationships as a result of the illness, the sense that new possibilities are opening, the sense that one is stronger, a greater appreciation of life, and spirituality) mediate the relationship between SSE (emotional, instrumental and informational) and psychological adjustment (positive emotions and distress). Finally, we examined the relationship of the size of the perceived social network at the time of the illness with post-traumatic growth and psychological adjustment. The study was based on individuals who had previously been diagnosed with cancer but were now cured. The data collection was made either online through social networks, or in person through cancer support organisations (N = 89). The results showed that specific aspects of post-traumatic growth (improvement of interpersonal relationships as a result of the cancer experience, the feeling that there are new possibilities, the sense of greater personal strength, and a greater appreciation of life) were associated with positive emotions, but not with distress. The same aspects of post-traumatic growth were found to be associated with social support (emotional, instrumental and informational) when it matches the patient's needs (SSE). In addition, SSE (emotional, instrumental, informational) appears to be associated with positive emotions and psychological distress. In contrast, no relationship was found between the size of social network and post-traumatic growth or psychological adjustment. Finally, the sense that one is stronger and is faced with new possibilities and that one has greater appreciation of life mediated the relationship between SSE and positive emotions. Specifically for informational social support, the sense that interpersonal relationships have improved mediated its relationship with positive emotions. Overall, the results indicate that the provision of social support that matches the patients’ needs is associated with both post-traumatic growth, and better psychological adjustment after the termination of the illness. In contrast, the quantity of social support, as measured by the size of one’s social network during the illness does not seem to have any effect. The interpretation of these findings is based on the theory of Tedeschi and Calhoun (2004) for post-traumatic growth and the multidimensional model for social support of Rini and Dunkel-Schetter (2010). The findings can be used for better planning of psychotherapeutic interventions and support for cancer patients, both from healthcare professionals and significant others